GreenClub - Vikipedija

# GreenClub

### Straipsnis iš Vikipedijos, laisvosios enciklopedijos.

| Šio straipsnio neutralumas yra ginčytinas Prašom žiūrėti diskusiją.

GreenClub buvo Vilniaus klubas, aktyvus pankų, hardkorerių muzikos ir kultūros centras.

GreenClub Vilniuje padarė didelę įtaką Lietuvos (Pabaltijo) underground "pasidaryk pats" scenai. Šiandien yra aktyvistų, darančių koncertus ir iš esmės kuriančių sceną, Šalčininkuose, Kaune, Klaipėdoje, Šiauliuose ir kituose miestuose, kai 1999-2000-aisiais bene vienintele erdve įvairioms "pasidaryk pats" akcijoms buvo jau legendiniu tapęs "Green" klubas. Daugelis šiandien veikiančių klubų ("Garage DIY" Šalčininkuose) gavo patalpas, kurios daugiau mažiau buvo įrengtos ir veikė pagal klubo Vilniuje pavyzdį.

## [taisyti] Istorija

Klubo istorija prasideda 1997-aisiais, šiukšlių pilname rūsyje dideliame Stalino eros name, buvusiuose Geležinkeliečių rūmuose. Po kelių savaičių patalpa jau tiko repeticijoms. Netrukus tame pačiame pastate įsikūręs muzikinis klubas "Geležinis kablys" užsidarė. Po vieno retų koncertų didžiojoje scenoje (po kuria ir buvo būsimasis "Green" klubas), kilo gaisras ir pastatas buvo uždarytas dėl priešgaisrinės apsaugos taisyklių nesilaikymo. Tačiau žiurkės net nesiruošė palikti laivo.

Idėja atidaryti savo repeticijų patalpas visiems, kilo po to, kai klubo aktyvas apsilankė "Fish Fabrique" klube Piteryje (Rusija) - klubas buvo įrengtas didžiuliame bute, aplink tvyrojo savotiška atmosfera "kaip namuose". Pirmasis pankroko klubas Lietuvoje "Bombiakas" buvo gerai, tačiau norėjosi kažko jaukesnio. Taigi, 1998 m. rugsėjo 11 d. Klube buvo pristatytas pirmasis grupės Dr. Green įrašas "Ska'n'go".

Nuo 1999-ųjų galo prasidėjo gana intensyvi klubo veikla: nuolat tobulėjo pagrindinę koncertų patalpą rūsyje, viršuje buvo atidaryta stalo teniso, stalo futbolo, batuto, poilsio zona, sekmadieniais pradėjo veikti vegan kavinė su maža pasidaryk pats leidinių biblioteka. Nors koncertai susilaukdavo 300-400 žmonių, per visus šiuos metus nebuvo jokių didelių incidentų - policija domėjosi, kas čia vyksta tik kelis kartus, dėl nepatenkintų kaimynų. Viduje jau patys lankytojai sugebėjo "susikalbėti".

2002 m. gale policija įsiveržė į "Kablį" - to pačio pastato antrame aukšte įrengtą skvotą. Oficiali priežastis - narkotikai ir vogti daiktai, tačiau yra įtarimų, kad iš tikrųjų buvo norėta išvalyti pastatą nuo "neaiškių kompanijų". Buvo rasta tik keli litrai samanės. Naujieji pastato savininkai aiškiai pareiškė, kad nenori turėti reikalų su pareigūnais, tačiau visiems leido pasilikti pastate. Klube sklido gandai, kad policija ruošia reidą ir į klubą. Gerokai vėliau paaiškėjo, kad saugumo tarnybos gavo politinį užsakymą pasidomėti klubo veikla ir uždaryti jį "dėl narkotikų"[reikalinga citata] . Matyt tam pasitarnavo iki tol neįprastas politinis aktyvumas, kurio viršūne tapo 2001 m. gegužį surengta protesto akcija prieš NATO, sulaukusi didelio atgarsio. Nuo pat pradžių klube viskas vyko nelegaliai, todėl buvo nuspręsta jį uždaryti - išvengti didelių problemų ir išlaikyti repeticijų patalpą. Paskutinis koncertas "tik saviems" senajame "Green" klube įvyko 2003 m. rugsėjo 6 d.

GreenClub jau veikiant meno centro "Menų spaustuvė" patalpose, senoji patalpa vis dar buvo nepakeičiama erdvė grupių repeticijoms. Kol susikaupusi energija 2003 m. gale virto gaisru - metalą pjaustę (vogę?) darbininkai, tikraja to žodžio prasme, juodai sudegino buvusį klubą. Visa aparatūra ir instrumentai virto apdegusių šiukšlių krūva, tačiau liko šilti daugelio žmonių atsiminimai ir įspūdžiai. Po šio įvykio iš pastato pasitraukė ne tik čia repetavusios grupės, bet ir skvoto gyventojai.

GreenClub veiklos metais Lietuva iš tranzitinės diy grupių ir informacijos srauto šalies tapo dar viena teritorija, kurioje sudygo pasidaryk pats daigai - Lietuva atsirado šios subkultūros žemėlapyje. Baigėsi daugelį metų trukusi izoliacija.

2003 m. lapkričio 6 d. daugiau nei 300 žmonių kartu grupėmis SC (Lietuva), Madame Germen (Ispanija) ir Remains Of The Day (JAV) dalyvavo naujojo "Green" klubo atidaryme.

2006 m. sausio 27 d. "Green" klubas surengė paskutinį koncertą ir buvo uždarytas.

## [taisyti] Nuorodos

- GreenClub puslapis

Rodomas puslapis "http://lt.wikipedia.org../../../g/r/e/GreenClub_fc0f.html"

Kategorijos: Diskutuotinas neutralumas | Reikalinga citata | Lietuvos organizacijos | Visuomeninės (nepelno) organizacijos

##### Views

- Straipsnis
- Aptarimas
- Dabartinė versija

##### Paieška